# ΕΛΛΗΝΙΚΗ ΔΗΜΟΚΡΑΤΙΑ ΠΑΝΕΠΙΣΤΗΜΙΟ ΚΡΗΤΗΣ

**Ρέθυμνο, 11-01-2022**

**Διεύθυνση :Οικονομικής Διαχείρισης Αριθ. Πρωτ.: 243**

**Τμήμα :Προμηθειών**

**Ταχ. Δ/νση :Παν/πολη Ρεθύμνου**

**Πληροφορίες :Κ. Καρνιαβούρα**

**Τηλέφωνο :2831077940 Ταχ. Κώδικας :74100 Ρέθυμνο**

**Email :** **karniaboyra@admin.uoc.gr**

**Προς:**

1. **ΚΕΧΑΓΙΑΔΑΚΗ ΓΕΩΡΓΙΑ**

**email:** gkexagiad@gmail.com

1. **ΣΠΥΡΙΔΩΝΑ ΚΑΛΗΣΠΕΡΑΚΗ**

 **email:** **info@anysma.gr**

 **ΠΡΟΣ ΚΛΗΣΗ ΥΠΟΒΟΛΗΣ ΠΡΟΣΦ ΟΡΑΣ**

**Απόφαση Πρυτανικού Συμβουλίου 307**ης/10-12-2021 (**ΑΔΑ**: 6ΓΔΘ469Β7Γ-710)

Εγκρινόμενο (**ΑΔΑΜ**: 22REQ009906004/10-01-2022)

 **CPVS**: 73220000-0 Υπηρεσίες παροχής συμβουλών σε θέματα ανάπτυξης

Παρακαλούμε να μας καταθέσετε την προσφορά σας μέχρι και την Δευτέρα 17.1.2022 και ώρα 11 π.μ., με σκοπό την σύνταξη τεχνικής έκθεσης και την υποστήριξη της διακήρυξης για ενεργειακές βελτιώσεις στα κτήρια ΞΕΝΙΑ καθώς και Γυμναστήριο και Βιβλιοθήκη στην Πανεπιστημιούπολη Ρεθύμνου.

Η εγκρινόμενη προϋπολογιζόμενη δαπάνη ανέρχεται μέχρι και του ύψους των 8.680,00€συμπεριλαμβανομένου του Φ.Π.Α. και βαρύνει τον προϋπολογισμό και τις πιστώσεις του εθνικού σκέλους του ΕΠΑ, ΤΠΑ ΥΠΑΙΘ MIS 5149501 με ενάριθμο 2021ΝΑ34600042 «Μελέτες ενεργειακής αναβάθμισης των κτηρίων του Πανεπιστημίου Κρήτης» (σε αντικατάσταση 2019ΣΜ04600005), με φορέα χρηματοδότησης το Υπουργείο Παιδείας και Θρησκευμάτων.

Η προμήθεια και εκτέλεση των υπηρεσιών πραγματοποιείται με τη διαδικασία της **απευθείας ανάθεσης** κατά τις διατάξεις του **άρθρου 2 § 31** και του **άρθρου 118 § 1 έως 4** του **Ν. 4412/2016** (ΦΕΚ 147/Α/08-08-2016) μετά από έρευνα αγοράς και προσκόμιση δύο τουλάχιστον προσφορών. Στην παρούσα διαδικασία απευθείας ανάθεσης δεν θα ληφθούν υπόψη προσφορές οικονομικών φορέων που δεν προσκλήθηκαν να υποβάλουν προσφορά (άρθρο 120 παρ. 3 ν. 4412/2016). Κριτήριο ανάθεσης η πλέον συμφέρουσα από οικονομική άποψη προσφορά **βάσει τιμής για το σύνολο των υπηρεσιών.**

Ακολουθούν αναλυτικές τεχνικές προδιαγραφές, ειδικοί όροι & έντυπο οικονομικής προσφοράς

# Ο ΑΝΤΙΠΡΥΤΑΝΗΣ ΟΙΚΟΝΟΜΙΚΩΝ & ΥΠΟΔΟΜΩΝ

**ΚΩΝΣΤΑΝΤΙΝΟΣ ΣΠΑΝΟΥΔΑΚΗΣ**

**ΤΕΧΝΙΚΗ ΠΕΡΙΓΡΑΦΗ – ΠΡΟΔΙΑΓΡΑΦΕΣ**

**TEXNIKH ΠΕΡΙΓΡΑΦΗ ΥΠΗΡΕΣΙΩΝ**

Στο πλαίσιο της ενεργειακής αναβάθμισης των κτηρίων του Πανεπιστημίου προτείνονται ενεργειακές βελτιώσεις στο Φοιτητικό Πολιτιστικό Κέντρο ΞΕΝΙΑ καθώς και στο Γυμναστήριο και την Βιβλιοθήκη στην Πανεπιστημιούπολη Ρεθύμνου. Στο κτήριο του ΞΕΝΙΑ και του Γυμναστηρίου προβλέπεται αντικατάσταση των παρωχημένων συστημάτων κλιματισμού, της θέρμανσης και παραγωγής ζεστού νερού χρήσης, καθώς και των υφιστάμενων κουφωμάτων, ώστε να καταστούν κατά ΚΕΝΑΚ. Στο κτήριο της Βιβλιοθήκης προβλέπεται η αντικατάσταση κουφωμάτων κατά ΚΕΝΑΚ, όπου δεν έχουν ήδη αντικατασταθεί.

Συγκεκριμένα:

1. **Κτήριο Γυμναστηρίου:**
* *Σύστημα κλιματισμού*

Θα γίνει αντικατάσταση του μηχανολογικού εξοπλισμού για την ψύξη και θέρμανση των χώρων. Για την αντικατάσταση τους, θα εξεταστεί η επάρκεια της απόδοσης των υφισταμένων μηχανημάτων σε σχέση με τις απαιτήσεις του κτηρίου, δηλαδή θα γίνει υπολογισμός των θερμικών απωλειών και ψυκτικών φορτίων του κτηρίου για τον καθορισμό των αποδόσεων των νέων μηχανημάτων κλιματισμού, καθώς και των δικτύων της εγκατάστασης, δηλαδή θα αξιολογηθούν οι διαστάσεις αεραγωγών και στομίων. Ταυτόχρονα θα γίνει διερεύνηση για την επιλογή των καταλληλότερων συστημάτων, με στόχο την εξασφάλιση των κατάλληλων συνθηκών στο κτήριο με την μεγαλύτερη εξοικονόμηση ενέργειας. Ταυτόχρονα θα γίνει έλεγχος της κατάστασης και του πάχους των μονώσεων (κατά ΚΕΝΑΚ) των αεραγωγών που παραμένουν και διέρχονται εξωτερικά και εσωτερικά και θα προβλεφθεί η αντικατάστασή τους όπου απαιτείται.

* *Αντικατάσταση κουφωμάτων*

Θα γίνει αντικατάσταση των υφιστάμενων κουφωμάτων με νέα ενεργειακά με πλαίσιο αλουμινίου με θερμοδιακοπή με πιστοποιημένη κλάση αεροπερατότητας και υαλοπίνακα ενεργειακό, σύμφωνα με τις απαιτήσεις του ΚΕΝΑΚ. Παράλληλα θα γίνει τοποθέτηση εξωτερικών σκιάστρων για την μείωση των θερμικών απολαβών που επιβαρύνουν σημαντικά την λειτουργία του συστήματος κλιματισμού.

* *Σύστημα παραγωγής ζεστού νερού χρήσης*

Θα τοποθετηθεί σύστημα παραγωγής ζεστού νερού χρήσης για τις ανάγκες του γυμναστηρίου, αποτελούμενο από ηλιακούς συλλέκτες κατάλληλους σε αριθμό, και σύστημα αποθήκευσης ΖΝΧ. Η παραγωγή ζεστού νερού στις περιόδους που η ηλιακή ενέργεια δεν επαρκεί, θα γίνεται με την εγκατάσταση αντλίας θερμότητας, inverter, αέρος νερού.

1. **Κτίριο Φοιτητικού Πολιτιστικού Κέντρου ΞΕΝΙΑ**
* *Σύστημα κλιματισμού*

Αντικατάσταση του μηχανολογικού εξοπλισμού για την ψύξη και θέρμανση των χώρων του κτιρίου (φοιτητικές κατοικίες, συνεδριακός χώρος στο ισόγειο και Μουσείο της Εκπαίδευσης στο υπόγειο του κτηρίου). Για τους δύο τελευταίους χώρους (χώρους κοινού) η αντικατάσταση του συστήματος κλιματισμού θα περιλαμβάνει και την μελέτη για την εγκατάσταση συστήματος αερισμού των χώρων, με ανάκτηση θερμότητας, σύμφωνα με τις απαιτήσεις του ΚΕΝΑΚ.

* *Αντικατάσταση κουφωμάτων*

Θα γίνει αντικατάσταση των υφιστάμενων κουφωμάτων με νέα ενεργειακά με πλαίσιο αλουμινίου με θερμοδιακοπή με πιστοποιημένη κλάση αεροπερατότητας και υαλοπίνακα ενεργειακό, σύμφωνα με τις απαιτήσεις του ΚΕΝΑΚ

* *Σύστημα παραγωγής ζεστού νερού χρήσης*

Το υφιστάμενο σύστημα παραγωγής ζεστού νερού είναι σύστημα συλλεκτών και λέβητας πετρελαίου. Θα γίνει αντικατάσταση του λέβητα με αντλία θερμότητας, inverter, για την περίοδο που η ηλιακή ενέργεια δεν επαρκεί. Η λειτουργία και αποδοτικότητα του υφισταμένου συστήματος συλλεκτών θα αξιολογηθεί και θα περιληφθεί πρόταση βελτίωσής του, αν διαπιστωθεί τέτοια ανάγκη.

1. **Βιβλιοθήκη**
* *Αντικατάσταση κουφωμάτων*

Θα γίνει αντικατάσταση των υφιστάμενων κουφωμάτων με νέα ενεργειακά με πλαίσιο αλουμινίου με θερμοδιακοπή με πιστοποιημένη κλάση αεροπερατότητας και υαλοπίνακα ενεργειακό, σύμφωνα με τις απαιτήσεις του ΚΕΝΑΚ, σε εκείνο το μέρος των ανοιγμάτων που δεν φέρουν ήδη ενεργειακά κατά ΚΕΝΑΚ κουφώματα.

Για να υλοποιηθούν τα παραπάνω θα παρασχεθεί συμβουλευτική και υποστηρικτική υπηρεσία με την παράδοση πλήρους τεχνικής έκθεσης καθώς και υποστήριξη στην προετοιμασία στην διακήρυξη της δαπάνης.

# ΕΙΔΙΚΟΙ ΟΡΟΙ

1. Η προσφορά σας πρέπει να ισχύει για 120 ημέρες από την επομένη της καταληκτικής ημερομηνίας κατάθεσης προσφορών.
2. Μαζί με την προσφορά σας απαιτείται να καταθέσετε:

α. Φορολογική ενημερότητα σε ισχύ

 β. Ασφαλιστική ενημερότητα σε ισχύ

 γ. Ποινικό μητρώο τελευταίου τριμήνου

 δ. Υπεύθυνη Δήλωση με την οποία θα δηλώνετε ότι: 1. Αποδέχεστε όλους τους όρους της παρούσας πρόσκλησης (αριθ. 21179/05-10-2021) και 2. Μέχρι και την ημέρα υποβολής της προσφοράς, δεν βρίσκεστε σε κάποια από τις καταστάσεις των άρθρων 73 και 74 του Ν. 4412/2016.

3. Οι υπηρεσίες θα πρέπει να έχουν εκτελεστεί και παραδοθεί εντός δύο μηνών από την ημερομηνία υπογραφής της σύμβασης **.**

|  |
| --- |
| **ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ** |
| **Α/ Α** | **Τύπος** | **Μον. Μέτρ.** | **Ποσότ.** | **Τιμή Μον.****€** | **Κόστος****€** |
| 1 | Συμβουλευτική υπηρεσία για ενεργειακές βελτιώσεις στα κτήρια ΞΕΝΙΑ, Γυμναστήριο και Βιβλιοθήκη στην Πανεπιστημιούπολη Ρεθύμνου | υπηρεσία | 1 |  |  |
| **ΑΘΡΟΙΣΜΑ** |  |
|  | **ΦΠΑ** |  |  | 24,00% |  |
| **ΤΕΛΙΚΟ ΣΥΝΟΛΟ** |  |



Οι προσφερόμενες τιμές θα περιλαμβάνουν το σύνολο των επιβαρύνσεων: το κόστος εκτέλεσης των υπηρεσιών, το κόστος μετακινήσεων, κάθε άλλο κόστος που θα απαιτηθεί για την επέμβαση στο χώρο, τις τυχόν υπέρ τρίτων κρατήσεις, έξοδα μεταφοράς, εγκατάστασης και κάθε τέλος, δασμό, ασφάλιστρα ή επιβάρυνση. Προσφορά που καταλήγει σε συνολική τιμή συμπεριλαμβανομένου του Φ.Π.Α. μεγαλύτερη της προϋπολογισμένης δαπάνης **(8.680,00€)** απορρίπτεται ως απαράδεκτη.